Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: szolgálatokról szóló 1995. évi CXXV. törvény, továbbá az annak
Paragraph Index: 3285

9. A szabálytalanságok megelőzése érdekében végzett értékelés A honvédelmi miniszter a Honvédelmi Minisztérium, mint gazdálkodó szervezet vezetőjeként a szabálytalanságok megakadályozása érdekében legalább évente egy alkalommal értékeli az egyes főfolyamatok és azok részfolyamatainak működését a folyamatgazdák beszámoltatása alapján. A honvédelmi miniszter a FEUVE rendszer működésének értékelésekor figyelembe veszi az államháztartási belső ellenőrzést végző HM KEHH, valamint a külső ellenőrző szervek (ÁSZ, KEHI) megállapításait is. Az értékelés során áttekintésre kerül: • a feladatellátásnál mennyire tudatos a FEUVE tevékenység; • a FEUVE rendszer fejlesztése, javítása megfelelő ütemben történik-e, kellő eredményességgel történik-e a feltárt szabálytalanságok kezelése; • az ellenőrzési tapasztalatok nem utalnak-e olyan területekre, ahol a FEUVE rendszer nem került kialakításra; • a FEUVE rendszerhez kapcsolódóan megfelelőek-e a kialakított ellenőrzési nyomvonalak; • a FEUVE szabályzatának betartására kellő figyelmet fordítanak-e.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes